БОСНА И ХЕРЦЕГОВИНА
ФЕДЕРАЦИЈА БОСНЕ И ХЕРЦЕГОВИНЕ

ТУЗЛАНСКИ КАНТОН

ОПШТИНСКИ СУД У ЛУКАВЦУ

БРОЈ ПРЕДМЕТА: 126 0 И 184204 16 И

Лукавац, 27.10.2022. године


Општински суд у Лукавцу, судија Бојан Ђедовац, у правној ствари тражиоца извршења Хупо Алпе-Адриа Банк а.д. Бања Лука, улица Алеја Светог Саве број 13, кога заступа пуномоћник Татјана Ћурлик, адвокат из Бања Луке,Алеја Светог Саве 34 против извршеника М.П из ........, град Лукавац, ради дуга, вриједност спора 685,44 КМ, ван рочишта, дана 27.10.2022. године, донио је сљедећи
З А К Љ УЧ А К

о продаји покретних ствари


Одређује се друго рочиште за продају пописаних покретних ствари за дан 22.11.2022. године у Општинском суду у Лукавцу, канцеларија број 12 у 13,00 часова, а продаја ће се извршити путем усменог јавног надметања.


Предмет продаје су покретне ствари извршеника пописане и процјењене од стране судског извршиоца овог суда:

1. угаона сећија, зелено смеђе боје, платно, дужине 5 м, процијењене вриједности 400,00 КМ;

2. ТВ плазма, марке ЛГ, црне боје, процијењене вриједности 150,00 КМ;

3. регал дрвени, смеђе боје, са ормаром и полицама, шарена, дужине 2,5 м, процијењене вриједности 300,00КМ;

4. сто дрвени, смеђе боје, за дневни боравак, процијењене вриједности 150,00 КМ;

5. веш машина, марке Сименс, бијеле боје, процијењене вриједности 250,00;


Покретне ствари налазе се на адреси извршеника М.П из ......., град Лукавац. 


На другој продаји наведене покретне ствари могу се продати без ограничења у погледу износа њене цијене.


Понуђач са највећом понудом дужан је уплатити новчани износ продајне цијене у року од 8 дана од објављивања резултата продаје. Ако понуђач са највећом понудом не уплати новчани износ продајне цијене у предвиђеном року, суд ће закључком продају том понуђачу огласити неваљаном, а другог понуђача прогласити купцем, који треба да у року од 8 дана уплати код суда новчани износ/цијену коју је понудио, а уколико ни други понудилац у предвиђеном року не изврши уплату, суд примјењују ова правила и на трећег и даљег  понуђача.


Ако се на другом рочишту покретна ствар не буде могла продати, суд ће обуставити поступак.


У јавном надметању могу учествовати само лица која су претходно положила осигурање које износи 1/10 од вриједности ствари. Лица која учествују у јавном надметању, дужна су прије почетка рочишта суду предати по један примјерак уплатнице из које је видљиво да је осигурање положено. Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Од полагања осигурања у овој извршној ствари ослобођен је тражилац извршења.


Овај закључак биће објављен на огласној плочи суда, а странка може о свом трошку објавити закључак о продаји у средствима јавног информисања.







                           
 Судија








                   Бојан Ђедовац    

Правна поука:

Против овог закључка није дозвољена посебна жалба.

